Lawet nyoe kayém tadeungo ureueng peugah bhah dônya metaverse atawa na cit nyang kheun donya virtual reality atawa augmented reality, ureueng nyang geutamong keunan sang-sang lagèe bit-bit na teuh hinan.
Nibak masa ukeue, donya metaverse nyan meutamah hayeue laju bacut-bacut, sampoe nibak saboh masa ukeue hinan ka na ureueng nyang jak mita raseuki lam donya nyan. Na buet-buet nyang hana tom tadeungo jameun kon, 'oh dudoe lom hinan ka keuh meutamah hayeue lom laju bacut-bacut, sampoe dudoe tréb nibak tréb lom ka le buet hinan, sampoe na buet-buet nyang ka payah mita ureueng keurija bak buet nyan, ka keuh keurija hinan saban lagèe ureueng keurija lam donya biasa.
Nibak masa ukeue lam donya metaverse nyan meu-evolusi lom laju, sampoe peureulèe ureueng keurija lam sektor nyan. Donya metaverse nyan meu-evolusi laju lom sampoe meukeumang saboh-saboh useuha hinan. Meunyo taneuk peubeudoh meumacam bagoe useuha di dalam nyan, brat that peureulèe SDM nyang carong lam bideueng droe jih hinan.
Metaverse meuhi galak teuh watèe taceuköt, miseue bhah AR, bhah dimensi-dimensi, geutanyoe pih beujeuet teuh beu keumah tapeulaku lam bideueng nyan. Pomeurintah pih geuseuleuah kiban cara bek sampoe geutanyoe tinggai dilikot lam bhah nyan, beu-ék talét keucepatan sektor nyan jimeutransformasi dan evolusi.
Miseue kiban cara beu na meutamah keudè-keudè nyang non-tradisional bak tanyoe. Ubé nyang ka lheueh meutuléh lam catatan Kemenparekraf, layanan teknologi lam gampong wisata jiék 30 peursèn.
Lagèe nyang na nibak data padum-padum boh layanan teknologi, bahwa ureueng jak u gampong wisata jiék 30 peursèn, nyan meumakna ureueng ngui layanan digital kon awak fintech sagai, teutapi meunan cit nibak layanan laén nyang galak ureueng kalon.